CELEX: 32009R0205
Language: hu
Date: 2009-03-16 00:00:00
Title: A Bizottság 205/2009/EK rendelete ( 2009. március 16. ) az oltalom alatt álló eredetmegjelölések és földrajzi jelzések nyilvántartásában szereplő egyik elnevezéshez tartozó termékleírás kisebb jelentőségű módosításainak jóváhagyásáról (Riso Nano Vialone Veronese (OFJ))

17.3.2009   
            
            
               HU
            
            
               Az Európai Unió Hivatalos Lapja
            
            
               L 71/15
            
         
      A BIZOTTSÁG 205/2009/EK RENDELETE
   
   (2009. március 16.)
   az oltalom alatt álló eredetmegjelölések és földrajzi jelzések nyilvántartásában szereplő egyik elnevezéshez tartozó termékleírás kisebb jelentőségű módosításainak jóváhagyásáról (Riso Nano Vialone Veronese (OFJ))
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a 2006. március 20-i 510/2006/EK tanácsi rendeletre a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról (1) és különösen annak 9. cikke (2) bekezdésének második mondatára,
   mivel:
   
               (1)
            
            
               Az 510/2006/EK rendelet 9. cikke (1) bekezdésének első albekezdésével összhangban és 17. cikkének (2) bekezdése alapján a Bizottság megvizsgálta Olaszország kérelmét az 1263/96/EK bizottsági rendelettel módosított (2) 1107/96/EK bizottsági rendelettel (3) bejegyzett „Riso Nano Vialone Veronese” oltalom alatt álló földrajzi jelzéshez kapcsolódó termékleírás módosításának jóváhagyására.
            
         
               (2)
            
            
               A kérelem a termékleírásnak a termék leírása tekintetében történő módosítására irányul. Az első módosítás azt pontosítja, hogy az ENSE által jóváhagyott Vialone Nano fajta vetőmagját kell használni. A második módosítás a rizsszemek biometrikus jellemzőire vonatkozik, és alsó, illetve felső határértékeket határoz meg a mostani átlagértékek helyett. A harmadik módosítás a fizikai-kémiai paraméterekre (amilóztartalom, zselésedés, állag, viszkozitás) vonatkozik.
            
         
               (3)
            
            
               A Bizottság megvizsgálta a szóban forgó módosításokat, és indokoltnak találta őket. Mivel a módosítások az 510/2006/EK rendelet 9. cikke értelmében kisebb jelentőségűek, a Bizottság az említett rendelet 5., 6. és 7. cikke szerinti eljárás alkalmazása nélkül jóváhagyhatja őket,
            
         ELFOGADTA EZT A RENDELETET:
   1. cikk
   A „Riso Nano Vialone Veronese” oltalom alatt álló földrajzi jelzés termékleírása e rendelet I. mellékletének megfelelően módosul.
   2. cikk
   A termékleírás fő elemeit tartalmazó, egységes szerkezetbe foglalt adatlap e rendelet II. mellékletében található.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2009. március 16-án.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 93., 2006.3.31., 12. o.
   
      (2)  HL L 163., 1996.7.2., 19. o.
   
      (3)  HL L 148., 1996.6.21., 1. o.
   
      I. MELLÉKLET
      A Bizottság jóváhagyja a „Riso Nano Vialone Veronese” oltalom alatt álló földrajzi jelzés termékleírásának következő módosításait:
      
         „A termék leírása”
      
      
                  1.
               
               
                  A 4. cikk (5) bekezdésében:
                  
                              
                                 a következő szövegrész helyébe:
                           
                           
                              
                                 „A felhasznált Vialone Nano vetőmagok nem lehetnek virágtalan élősködővel – többek között Pircularia oryzæ, Fusarium monoliforme, Drechslera oryzæ fajtával – fertőzve. Csak az ENSE által jóváhagyott vetőmag használható.”
                              
                           
                        
                              
                                 az alábbi szövegrész lép:
                           
                           
                              
                                 „Csak a Vialone Nano fajtának az ENSE által jóváhagyott vetőmagja használható.”
                              
                           
                        
            
                  2.
               
               
                  A 6. cikk (1) bekezdésében, a rizsszemek biometrikus jellemzőit illetően:
                  
                              
                                 a következő szövegrész helyébe:
                           
                           
                              
                                 
                                             „hosszúság
                                          
                                          
                                             :
                                          
                                          
                                             5,7 mm,
                                          
                                       
                                             szélesség
                                          
                                          
                                             :
                                          
                                          
                                             3,5 mm,
                                          
                                       
                                             vastagság
                                          
                                          
                                             :
                                          
                                          
                                             2,1 mm,
                                          
                                       
                                             alak (hosszúság/szélesség)
                                          
                                          
                                             :
                                          
                                          
                                             1,6”,
                                          
                                       
                           
                        
                              
                                 az alábbi szövegrész lép:
                           
                           
                              
                                 
                                             „hosszúság
                                          
                                          
                                             :
                                          
                                          
                                             5,6–5,8 mm,
                                          
                                       
                                             szélesség
                                          
                                          
                                             :
                                          
                                          
                                             3,4–3,6 mm,
                                          
                                       
                                             vastagság
                                          
                                          
                                             :
                                          
                                          
                                             2,0–2,2 mm,
                                          
                                       
                                             alak (hosszúság/szélesség)
                                          
                                          
                                             :
                                          
                                          
                                             1,5–1,7”.
                                          
                                       
                           
                        
            
                  3.
               
               
                  A 6. cikk (4) bekezdésében, a fizikai-kémiai paramétereket illetően:
                  
                              
                                 a következő szövegrész helyébe:
                           
                           
                              
                                 
                                             „amilóztartalom
                                          
                                          
                                             :
                                          
                                          
                                             több mint 23 % a szárazanyagban,
                                          
                                       
                                             zselésedési idő
                                          
                                          
                                             :
                                          
                                          
                                             15,5–16,5 perc,
                                          
                                       
                                             állagmutató
                                          
                                          
                                             :
                                          
                                          
                                             több mint 0,90 kg/cm2,
                                          
                                       
                                             viszkozitási mutató
                                          
                                          
                                             :
                                          
                                          
                                             kevesebb mint 1,1 g/cm”,
                                          
                                       
                           
                        
                              
                                 az alábbi szövegrész lép:
                           
                           
                              
                                 
                                             „amilóztartalom
                                          
                                          
                                             :
                                          
                                          
                                             legalább 21 % a szárazanyagban,
                                          
                                       
                                             zselésedési idő
                                          
                                          
                                             :
                                          
                                          
                                             15–20 perc,
                                          
                                       
                                             állagmutató
                                          
                                          
                                             :
                                          
                                          
                                             legalább 0,85 kg/cm2,
                                          
                                       
                                             viszkozitási mutató
                                          
                                          
                                             :
                                          
                                          
                                             legfeljebb 2,5 g/cm”.
                                          
                                       
                           
                        
            
   
      II. MELLÉKLET
      ÖSSZEFOGLALÓ
      
         A Tanács 510/2006/EK rendelete a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról
      
      „RISO NANO VIALONE VERONESE”
      
         EK-szám: IT-PGI-0117-1529-16.02.2001
      
      OEM ( ) OFJ (X)
      Ez az összefoglaló a termékleírás legfontosabb elemeit ismerteti tájékoztatási céllal.
      1.   A tagállam illetékes szerve
      
                  Név
               
               
                  :
               
               
                  MINISTERO DELLE POLITICHE AGRICOLE E FORESTALI
               
            
                  Cím
               
               
                  :
               
               
                  Via XX Settembre n. 20 – 00187 Róma
               
            
                  Telefon
               
               
                  :
               
               
                  +39 064819968
               
            
                  Fax
               
               
                  :
               
               
                  +39 0642013126
               
            
                  E-mail
               
               
                  :
               
               
                  qtc3@politicheagricole.it
               
            2.   Csoportosulás
      
                  Név
               
               
                  :
               
               
                  Consorzio Tutela Riso Vialone Nano Veronese IGP
               
            
                  Cím
               
               
                  :
               
               
                  Via Mazzini, 2b – 37063 Isola della Scala (VR)
               
            
                  Telefon
               
               
                  :
               
               
                  +39 0456630815
               
            
                  Fax
               
               
                  :
               
               
                  +39 0457300397
               
            
                  E-mail
               
               
                  :
               
               
                  —
               
            
                  Összetétel
               
               
                  :
               
               
                  termelők/feldolgozók (X) Egyéb ( )
               
            3.   A termék típusa
      
                  1.6. osztály –
               
               
                  Gyümölcs-, zöldség- és gabonafélék
               
            4.   Termékleírás
      (az 510/2006/EK rendelet 4. cikkének (2) bekezdésében előírt követelmények összefoglalása)
      4.1.   Elnevezés
      „Riso Nano Vialone Veronese”
      4.2.   Leírás
      Félkorai érésű, közepes méretű, apró, sima, kerek szemű fajta. Származás: Nano x Vialone
      Alfaj: Japonica
      
      Elterjedés éve: 1937
      Tenyészidő: 155 nap
      Szárhossz: 95,2 cm
      Csomók színe: lila
      Szártagok színe: lila csíkos
      Levéllemez: színe lila csíkos, tartása lecsüngő
      Levélhüvely színe: lila
      Pálhák színe: lila
      Illeszkedés színe: lila
      Nyelvecske: hossza 17,0 mm, jellege hasított, színe lila; levél tartása: lecsüngő
      Bugavirágzat: hossza 17,8 cm, tartása lecsüngő, jellege nyílt, elálló, toklásza szálkátlan
      Bibe színe: pigmentált
      Kalászpelyva színe: barnás lila
      Virágpelyva színe: töve barnás lila, pereme barnás lila, csúcsa barnás lila
      Kalászka: bajusza nincs, közepesen szőrös, hossza 8,1 mm, szélessége 4,1 mm, tömege ezrenként 37,9 g
      Szemtermés: fehér színű terméshéj, hossza 5,6–5,8 mm, szélessége 3,4–3,6 mm, vastagsága 2,0–2,2 mm, alakja (hosszúság/szélesség) 1,5–1,7, ezer szem tömege 31,1 g
      Hidegtűrő-képesség: csírázáskor nagy, virágzáskor közepes; mélyvíztűrő-képesség (40–50): nagy
      Csírafejlődés sebessége: nagy; szükséges talajtermékenység: közepes; feldolgozás hozama: 55 %.
      A Riso Vialone Nano Veronese élesebb megkülönböztetése céljából:
      a fajtabeli szennyeződések megengedett felső határa 2 %; ezenkívül teljesíteni kell a következő fizikai-kémiai paramétereket is:
      
                  —
               
               
                  :
               
               
                  amilóztartalom
               
               
                  :
               
               
                  legalább 21 % a szárazanyagban,
               
            
                  —
               
               
                  :
               
               
                  zselésedési idő
               
               
                  :
               
               
                  15–20 perc,
               
            
                  —
               
               
                  :
               
               
                  állagmutató
               
               
                  :
               
               
                  legalább 0,85 kg/cm2,
               
            
                  —
               
               
                  :
               
               
                  viszkozitási mutató
               
               
                  :
               
               
                  legfeljebb 2,5 g/cm.
               
            4.3.   Földrajzi terület
      Verona tartomány déli részén a következő települések: Mozzecane, Nogarole Rocca, Vigasio, Trevenzuolo, Erbè, Sorgà, Nogara, Gazza Veronese, Salizzole, Isola della Scala, Buttapietra, Sanguinetto, Concamarise, Casaleone, Cerea, San Pietro di Morubio, Bovolone, Roverchiara, Isola Rizza, Oppeano, Ronco All’Adige, Palù, Zevio és Povegliano Veronese.
      4.4.   A származás igazolása
      Az előállítási folyamat valamennyi szakaszát nyomon követik, mindegyikben nyilvántartva a belépő és a kilépő termékeket. Ez a nyomon követés, valamint az erre szolgáló – a termelők és a csomagolóüzemek felügyeleti szervének kezelésében lévő – nyilvántartásba történő bejegyzés és a megtermelt mennyiségek felügyeletével kapcsolatos bejelentés együttesen biztosítja a termékek nyomonkövethetőségét. A felügyeleti szerv ellenőrzései a nyilvántartásokba bejegyzett valamennyi természetes és jogi személyre kiterjednek.
      4.5.   Az előállítás módja
      Csak a Vialone Nano fajtának az ENSE által jóváhagyott vetőmagja használható.
      Gyenge hozama, a járványos rizsbarnulásra való érzékenysége és megdőlésre való hajlama miatt a Riso Vialone Nano olyan rizs, amelynek termelése különös törődést igényel, ellentétben más, újabb fajtákkal.
      A fenti terület veronai talaja, a forrásvizek, az éghajlat és a vetésváltási rendszer azonban a körülmények olyan kiegyensúlyozott egységét alkotja, amelynek köszönhetően ez a rizs nehézségek nélkül járja végig fejlődési ciklusát, teljesen érett, vaskos szemtermést hozva, közepén terjedelmes maggal, ami más rizstermő térségekben nincs mindig így.
      Érdemes emlékeztetni arra, hogy mésztartalma miatt a könnyű és tiszta veronai talaj jellemzően legalább 7,5-ös pH-értéket mutat, és hogy a vizek mindig lúgos kémhatásúak.
      Éppen ez a kifejezetten lúgos kémhatás teszi sajátossá a veronai rizstermő földeket, és különbözteti meg őket azoktól a többnyire savas és mészhiányos rizstermő talajoktól, amelyek Olaszország többi részén találhatók.
      Érdemes megemlíteni, hogy a feldolgozás a helyi rizstermelő üzemekben történik: ezek egyenes utódai azoknak a „pile da riso”-knak, vagyis rizshántoló malmoknak, amelyek a XVI. század folyamán nagy számban jelentek meg a térségben, és amelyek közül néhány máig üzemel. A rizst tehát eredetileg hidraulikus préssel szabadították meg burkától. Noha a feldolgozás jelenleg már többnyire korszerű gépekkel történik, olyan kritériumokat kell teljesítenie, és olyan eredményekre törekszik, amelyek több évszázados hagyomány útján alakultak ki. A rizs hántolása és fényezése soha nem teljes; a szem megőrzi a terméshéj egy részét, így a jellegzetes veronai risottók ideális alapanyaga.
      4.6.   Kapcsolat
      A kijelölt területet egységes éghajlata teszi alkalmassá a Riso Vialone Nano Veronese termelésére. Ehhez hozzájárulnak a térségre eléggé jellemző lágy és tiszta vízű források. E területeken ugyanis a rizst olyan vetésváltási rendszer szerint termesztik, amely lényegesen kevesebb növényvédőszer és műtrágya használatával jár.
      A veronai térségben a talaj jellemzői az alábbiakban térnek el más rizstermő területekétől:
      
                  —
               
               
                  a talaj mindig lúgos kémhatású pH-értéke,
               
            
                  —
               
               
                  a mésztartalmú kőzetekből származó, ezért szintén lúgos kémhatású forrásvizek,
               
            
                  —
               
               
                  a rizstermelői örökséget máig fenntartó földművelési hagyomány.
               
            4.7.   Felügyeleti szerv
      
                  Név
               
               
                  :
               
               
                  Ente Nazionale Risi
               
            
                  Cím
               
               
                  :
               
               
                  Piazza Pio XI, 1 – 20123 Milánó
               
            
                  Telefon
               
               
                  :
               
               
                  +39 028855111
               
            
                  Fax
               
               
                  :
               
               
                  +39 02861372
               
            
                  E-mail
               
               
                  :
               
               
                  info@enterisi.it
               
            4.8.   Címkézés
      A rizst a rizstermelő címkéjével és a földrajzi árujelzővel ellátott papírtasakokba csomagolják.
      A címkén szerepelnie kell a „Riso Nano Vialone Veronese IGP” feliratnak.
      A földrajzi árujelző Cangrande della Scalát ábrázolja fehér lovon, valamint egy sárga rizsbugát fekete háttér előtt; alul Verona címere látható, piros létrával sárga háttér előtt.